S-241/2021

Mál þetta, sem dómtekið var 17. mars sl., höfðaði lögreglustjórinn á Suðurnesjum með ákæru 1. febrúar 2021 á hendur ákærða, S-kk-þgf Ó-kk-þgf E-kk-þgf, kt. [...], [...], [...];„ fyrir eftirtalin hegningarlagabrot og brot á lögum um ávana- og fíkniefni: I

[ ---]

II

Fyrir þjófnað, með því að hafa fimmtudaginn 20. ágúst 2020 farið inn í verslun Tölvulistans ehf., Hafnargötu 90 í Reykjanesbæ, og tekið þar ófrjálsri hendi Asus fartölvu að verðmæti kr. 99.995,- og gengið með tölvuna út án þess að greiða fyrir hana. Telst háttsemi þessi varða við 1. mgr. 244. gr. almennra hegningarlaga nr. 19/1940.

Mál nr: 008-2020-8814

III

Fyrir þjófnað, með því að hafa föstudaginn 28. ágúst 2020 farið inn í verslun Elko Skeifu, Skeifunni 7 í Reykjavík, og tekið þar ófrjálsri hendi Asus tölvuskjá að verðmæti kr. 37.995,-, og gengið með skjáinn út án þess að greiða fyrir hann.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Mál nr: 007-2020-54455

IV

Fyrir þjófnað, með því að hafa þriðjudaginn 6. október 2020 á bifreiðastæði við við Ikea, Kauptúni í Garðabæ, brotið rúðu í vinstri afturhurð bifreiðarinnar [...] og í kjölfarið opnað bifreiðina og tekið úr bifreiðinni ófrjálsri hendi tösku sem í voru greiðslukort og vegabréf á nafni [...], kt. [...], u. þ. b. kr. 220.000,- í reiðufé, bókhaldsgögn, snyrtivörur og hraðaviðvörun.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Mál nr: 007-2020-58448

V

Fyrir fjársvik en til vara umboðssvik, með því að hafa miðvikudaginn 7. október 2020 í verslun Iceland, Staðarbergi Hafnarfirði, greitt fyrir vöru að fjárhæð kr. 3.728,-, með greiðslukorti [...], kt. [...], sem ákærði tók ófrjálsri hendi, sbr. ákærulið nr. IV, og þannig haft af [...]fé.

Telst háttsemi þessi varða við 248. gr. almennra hegningarlaga nr. 19/1940 en til vara 249. gr. almennra hegningarlaga nr. 19/1940.

Mál nr. 007-2020-58448

VI

Fyrir fjársvik en til vara umboðssvik með því að hafa miðvikudaginn 7. október 2020 í þvottastöðinni Löður, Stórahjalla Kópavogi, greitt fyrir þjónustu að fjárhæð kr. 2.990,-, með greiðslukorti [...], kt. [...], sem ákærði tók ófrjálsri hendi, sbr. ákærulið nr. IV, og þannig haft af [...]fé.

Telst háttsemi þessi varða við 248. gr. almennra hegningarlaga nr. 19/1940 en til vara 249. gr. almennra hegningarlaga nr. 19/1940.

Mál nr. 007-2020-58448

VII

Fyrir fíkniefnalagabrot, með því að hafa fimmtudaginn 8. október 2020, haft í vörslum sínum á lögheimili sínu, [...] í [...], samtals 6,54 gaf maríhúana sem lögregla fann við húsleit og haldlagði.

Telst háttsemi þessi varða við 2., sbr. sbr. 5. og 6. gr. laga laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Mál nr. 008-2020-10318

VIII

[ ---]

IX

Fyrir þjófnað, með því að hafa fimmtudaginn 5. nóvember 2020 farið inn í verslun Bauhaus, Lambhagavegi í Reykjavík, og tekið þar ófrjálsri hendi 1 stykki slaglykil og 1 stykki kombo- kitsamtals að verðmæti kr. 239.990,-, og gengið út án þess að greiða fyrir. Telst háttsemi þessi varða við 1. mgr. 244. gr. almennra hegningarlaga nr. 19/1940.

Mál nr: 007-2020-67157

X

Fyrir þjófnað, með því að hafa fimmtudaginn 5. nóvember 2020 farið inn íverslun Byko í Breidd, Skemmuvegi 4 í Kópavogi, og tekið þar ófrjálsri hendi 1 stykki snagabretti og 1 stykki Bosch hitamyndavél samtals að verðmæti kr. 192.790,-, og gengið út án þess að greiða fyrir.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Mál nr: 007-2020-68001

XI

Fyrir eignarspjöll, með því að hafa miðvikudaginn 10. nóvember 2020, á bifreiðaplani við bílaþvottastöðina Bíla bað, Brekkustíg 44 í Reykjanesbæ, spennt upp ryksugu með þeim afleiðingum að hún eyðilagðist.

Telst háttsemi þessi varða við 1. mgr. 257. gr. almennra hegningarlaga nr. 19/1940.

Mál nr: 008-2020-11527

XII

Fyrir þjófnað, með því að hafa mánudaginn 23. nóvember 2020 farið inn í verslun Pennans Eymundssonar, Krossmóa 1 í Reykjanesbæ, og tekið þar ófrjálsri hendi 1 stykki HP ljósmyndaprentara samtals að verðmæti kr. 29.999,-, og gengið út án þess að greiða fyrir.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Mál nr: 008-2020-12018

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að gerð verði upptæk með dómi samtals 6,54 gaf maríhúana (ákæruliður nr. VII) samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001.“

Kröfur ákærða í málinu eru þær að honum verði gerð sú vægasta refsing sem lög leyfa. Þá krefst verjandi ákærða þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Undir rekstri málsins féll ákæruvaldið frá sakargiftum samkvæmt ákæruliðum nr. I og VIII. Við fyrirtöku málsins 17. mars sl. játaði ákærði skargiftir málinu eins og þær standa eftir þær breytingar ákæruvalds. Játning ákærða fær stoð í gögnum málsins. Samkvæmt því þykir sannað að ákærði hafi gerst sekur um þá háttsemi sem honum er gefin að sök í málinu og réttilega er heimfærð til refsiákvæða í ákæru.

Ákærði er fæddur árið[...]og á samkvæmt framlögðu sakavottorði að baki sakaferil sem nær aftur til ársins 1992, einkum vegna þjófnaða og umferðarlagabrota. Síðast hlaut ákærði dóm í Héraðsdómi Reykjaness 3. júlí 2020. Á kærði var þá dæmdur í 60 daga fangelsi fyrir þjófnað og fjársvik. Var sá dómur hegningarauki við dóm sama dómstóls frá 28. nóvember 2019.

Samkvæmt ákæru nam andlag þjófnaðarbrota ákærða ríflega 800.000 krónum. Hann er í málinu jafnframt sakfelldur fyrir eignaspjöll, smávægilegt fíkniefnalagabrot og fjársvik, en fjársvikin vörðuðu mjög lágar fjárhæðir. Ákærða til málsbóta horfir skýlaus játning hans. Til alls þessa ber að líta við ákvörðun refsingar ákærða, sbr. 2., 5. og 8. tölulið 1. mgr. 70. gr. almennra hegningarlaganr. 19/1940. Samkvæmt öllu þessuog með hliðsjón af sakaferli ákærða þykir refsing hans, eftir fyrirmælum 77. gr. almennra hegningarlaga, hæfilega ákveðin fangelsi í 10 mánuði.

Með vísan til kröfugerðar ákæruvalds, gagna málsins og tilgreindra lagaákvæða í ákæru verða gerð upptæk til ríkissjóðs 6,54 grömm af maríhúanasem lögregla haldlagði á lögheimili ákærða 8. október 2020.

Eftir úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða sakarkostnað. Ákærði greiði því þóknun skipaðs verjanda síns, G-kk-ef S-x-x R-kk-ef lögmanns, sem með hliðsjón af tímaskýrslu verjanda og eftir umfangi málsins þykir hæfilega ákveðin svo sem í dómsorði greinir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, S-kk-nf Ó-kk-nf E-kk-nf, sæti fangelsi í 10 mánuði.

Ákærði sæti upptöku á 6,54 grömmum af maríhúana.

Ákærði greiði þóknun skipaðs verjanda síns, G-kk-ef S-x-x R-kk-ef lögmanns,376.960 krónur að virðisaukaskatti meðtöldum.

K-kk-nf H-kk-nf